CELEX: 32019R1272
Language: mt
Date: 2019-07-29 00:00:00
Title: Regolament ta' Implimentazzjoni tal-Kummissjoni (UE) 2019/1272 tad-29 ta' Lulju 2019 li jikkoreġi r-Regolament ta' Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid u d-Deċiżjoni ta' Implimentazzjoni (UE) 2017/2078 li tawtorizza estensjoni tal-użu tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (Test b'rilevanza għaż-ŻEE.)

30.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 201/3
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/1272
         tad-29 ta' Lulju 2019
         li jikkoreġi r-Regolament ta' Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid u d-Deċiżjoni ta' Implimentazzjoni (UE) 2017/2078 li tawtorizza estensjoni tal-użu tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b'mod partikolari l-Artikoli 8 u 12 tiegħu,
         Billi:
         
                     (1)
                  
                  
                     Skont l-Artikolu 8 tar-Regolament (UE) 2015/2283, sal-1 ta' Jannar 2018 il-Kummissjoni kellha tistabbilixxi l-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 tal-Parlament Ewropew u tal-Kunsill (2).
                  
               
                     (2)
                  
                  
                     Il-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 ġiet stabbilita bir-Regolament ta' Implimentazzjoni tal-Kummissjoni (UE) 2017/2470 (3).
                  
               
                     (3)
                  
                  
                     Ir-Regolament ta' Implimentazzjoni tal-Kummissjoni (UE) 2018/1023 (4) ikkoreġa r-Regolament ta' Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid sabiex jinkludi għadd ta' ikel ġdid awtorizzat jew notifikat mhux inkluż fil-lista tal-Unjoni inizjali.
                  
               
                     (4)
                  
                  
                     Wara l-pubblikazzjoni tar-Regolament ta' Implimentazzjoni (UE) 2017/2470 u tar-Regolament ta' Implimentazzjoni (UE) 2018/1023, il-Kummissjoni identifikat żbalji addizzjonali fl-Anness tar-Regolament ta' Implimentazzjoni (UE) 2017/2470.
                  
               
                     (5)
                  
                  
                     Il-korrezzjonijiet huma meħtieġa sabiex tiġi pprovduta ċarezza u ċertezza tad-dritt għall-operaturi tan-negozju tal-ikel u għall-awtoritajiet kompetenti tal-Istati Membri, u b'hekk ikun hemm lok għall-implimentazzjoni u għall-użu kif suppost tal-lista tal-Unjoni tal-ikel ġdid.
                  
               
                     (6)
                  
                  
                     Fit-22 ta' Novembru 2018, l-awtorità kompetenti tal-Italja talbet lill-Kummissjoni tagħmel korrezzjoni fil-lista tal-Unjoni, b'rabta mad-deżinjazzjoni u r-rekwiżit tat-tikkettar speċifiku tal-ikel ġdid Echinacea purpurea estratt mill-kolturi taċ-ċelloli. Dan l-ikel ġdid ġie awtorizzat permezz ta' proċedura ta' notifika skont l-Artikolu 5 tar-Regolament (KE) Nru 258/97. L-awtorità kompetenti tal-Italja ħadet żball u nnotifikat l-isem żbaljat għall-kolturi taċ-ċelloli; b'hekk it-talba titlob is-sostituzzjoni tal-isem tal-kolturi taċ-ċelloli HTN®Vb bl-isem EchiPure-PC™ fid-deżinjazzjoni tal-ikel ġdid kif elenkat fil-lista tal-Unjoni u fir-rekwiżit tat-tikkettar speċifiku tal-ikel li fih dawn il-kolturi, kif ukoll fl-ispeċifikazzjonijiet tal-ikel ġdid.
                  
               
                     (7)
                  
                  
                     Għalhekk, jeħtieġ li ssir korrezzjoni tad-deżinjazzjoni u tar-rekwiżit tat-tikkettar speċifiku fit-Tabella 1 u korrezzjoni tal-ispeċifikazzjonijiet fit-Tabella 2 tal-Anness tar-Regolament ta' Implimentazzjoni (UE) 2017/2470 tal-ikel ġdid Echinacea purpurea estratt mill-kolturi taċ-ċelloli.
                  
               
                     (8)
                  
                  
                     Il-betaglukani tal-ħmira ġew awtorizzati bħala ikel ġdid b'ċerti kundizzjonijiet tal-użu bid-Deċiżjoni ta' Implimentazzjoni tal-Kummissjoni 2011/762/UE (5). L-użu tal-betaglukani tal-ħmira f'kategoriji addizzjonali tal-ikel ġie awtorizzat iktar 'il quddiem bid-Deċiżjoni ta' Implimentazzjoni tal-Kummissjoni (UE) 2017/2078 (6). Fl-ispeċifikazzjonijiet tal-betaglukani tal-ħmira fid-Deċiżjoni ta' Implimentazzjoni (UE) 2017/2078, bi żball l-unitajiet tal-kejl għall-metalli tqal ġew espressi f'mg/g minflok f'mg/kg. Dan l-iżball ġie ttrasferit fil-lista tal-Unjoni stabbilita bir-Regolament ta' Implimentazzjoni (UE) 2017/2470. Għalhekk, jenħtieġ li l-ispeċifikazzjonijiet tal-betaglukani tal-ħmira b'rabta mal-metalli tqal fl-Anness I tad-Deċiżjoni ta' Implimentazzjoni (UE) 2017/2078 u fit-Tabella 2 tal-Anness tar-Regolament ta' Implimentazzjoni (UE) 2017/2470 jiġu kkoreġuti skont dan.
                  
               
                     (9)
                  
                  
                     Ir-Regolament ta' Implimentazzjoni (UE) 2017/2470 u d-Deċiżjoni ta' Implimentazzjoni (UE) 2017/2078 jenħtieġ li jiġu kkoreġuti skont dan.
                  
               
                     (10)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta' Implimentazzjoni (UE) 2017/2470 huwa kkoreġut f'konformità mal-Anness ta' dan ir-Regolament.
         
         
            Artikolu 2
            L-Anness I tad-Deċiżjoni ta' Implimentazzjoni (UE) 2017/2078 huwa kkoreġut f'konformità mal-Anness ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta' Lulju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 11.12.2015, p. 1.
         
            (2)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti ġodda tal-ikel (ĠU L 43, 14.2.1997, p. 1).
         
            (3)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (4)  Ir-Regolament ta' Implimentazzjoni tal-Kummissjoni (UE) 2018/1023 tat-23 ta' Lulju 2018 li jikkoreġi r-Regolament ta' Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid (ĠU l 187, 24.7.2018, p. 1).
         
            (5)  Id-Deċiżjoni ta' Implimentazzjoni tal-Kummissjoni 2011/762/UE tal-24 ta' Novembru 2011 li tawtorizza t-tqegħid fis-suq tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 313, 26.11.2011, p. 41).
         
            (6)  Id-Deċiżjoni ta' Implimentazzjoni tal-Kummissjoni (UE) 2017/2078 tal-10 ta' Novembru 2017 li tawtorizza estensjoni tal-użu tal-betaglukani tal-ħmira bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 295, 14.11.2017, p. 77).
      
      
         
            ANNESS
            
               (1)   
               L-Anness tar-Regolament ta' Implimentazzjoni (UE) 2017/2470 huwa kkoreġut kif ġej:
               
                           (a)
                        
                        
                           L-entrata għall-estratt tal-Echinacea purpurea mill-kolturi taċ-ċelloli fit-Tabella 1 (Ikel ġdid awtorizzat) hija sostitwita b'dan li ġej:
                           
                                       Ikel ġdid awtorizzat
                                    
                                    
                                       Kundizzjonijiet fejn jista' jintuża l-ikel ġdid
                                    
                                    
                                       Rekwiżiti addizzjonali tat-tikkettar speċifiku
                                    
                                    
                                       Rekwiżiti oħra
                                    
                                 
                                       “Estratt tal-
                                          
                                             Echinacea purpurea
                                          
                                          mill-kolturi taċ-ċelloli
                                       
                                    
                                    
                                       
                                          Kategorija tal-ikel speċifikat
                                       
                                    
                                    
                                       
                                          Livelli massimi
                                       
                                    
                                    
                                       Id-deżinjazzjoni tal-ikel ġdid fuq it-tikkettar tal-oġġetti tal-ikel li fihom minn dan l-ikel għandha tkun ‘Estratt imnixxef tal-Echinacea purpurea mill-kolturi taċ-ċelloli EchiPure-PC™’”
                                    
                                    
                                        
                                    
                                 
                                       Supplimenti tal-Ikel kif definiti fid-Direttiva 2002/46/KE
                                    
                                    
                                       Skont l-użu normali fis-supplimenti tal-ikel ta' estratt simili mill-fjuretti fil-fjuri tal-Echinacea purpurea
                                       
                                    
                                 
                     
                           (b)
                        
                        
                           L-entrata għall-estratt tal-Echinacea purpurea mill-kolturi taċ-ċelloli fit-Tabella 2 (Speċifikazzjonijiet) hija sostitwita b'dan li ġej:
                           
                                       Ikel ġdid awtorizzat
                                    
                                    
                                       Speċifikazzjoni
                                    
                                 
                                       “Estratt tal-
                                          
                                             Echinacea purpurea
                                          
                                          mill-kolturi taċ-ċelloli
                                       
                                    
                                    
                                       
                                          Deskrizzjoni/Definizzjoni:
                                       
                                       Estratt imnixxef tal-Echinacea purpurea mill-kolturi taċ-ċelloli EchiPure-PC™”
                                    
                                 
                     
                           (c)
                        
                        
                           L-entrati għall-betaglukani tal-ħmira fit-Tabella 2 (Speċifikazzjonijiet) taħt l-intestatura Metalli tqal insolubbli fl-ilma, iżda dispersibbli f'ħafna matriċi likwidi huma sostitwiti b'dan li ġej:
                           
                                        
                                    
                                    
                                       “Ċomb: < 0,2 mg/kg
                                       Arseniku: < 0,2 mg/kg
                                       Merkurju: < 0,1 mg/kg
                                       Kadmju: < 0,1 mg/kg”
                                    
                                 
                     
            
               (2)   
               L-Anness I tad-Deċiżjoni ta' Implimentazzjoni (UE) 2017/2078 huwa kkoreġut kif ġej:
               L-entrati għaċ-Ċomb, għall-Arseniku, għall-Merkurju u għall-Kadmju fit-tabella Speċifikazzjonijiet tal-Betaglukani tal-ħmira (Saccharomyces cerevisiae) huma sostitwiti b'dan li ġej:
               
                           “Ċomb
                        
                        
                           < 0,2 mg/kg
                        
                     
                           Arseniku
                        
                        
                           < 0,2 mg/kg
                        
                     
                           Merkurju
                        
                        
                           < 0,1 mg/kg
                        
                     
                           Kadmju
                        
                        
                           < 0,1 mg/kg”